CELEX: 32015R0813
Language: hr
Date: 2015-05-26 00:00:00
Title: Uredba Vijeća (EU) 2015/813 od 26. svibnja 2015. o izmjeni Uredbe (EU) br. 204/2011 o mjerama ograničavanja s obzirom na stanje u Libiji

27.5.2015   
            
            
               HR
            
            
               Službeni list Europske unije
            
            
               L 129/1
            
         UREDBA VIJEĆA (EU) 2015/813
   od 26. svibnja 2015.
   o izmjeni Uredbe (EU) br. 204/2011 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 204/2011 (2) provode se mjere predviđene u Odluci 2011/137/ZVSP.
            
         
               (2)
            
            
               Vijeće sigurnosti Ujedinjenih naroda usvojilo je 27. ožujka 2015. Rezoluciju RVSUN 2213 (2015) kojom se, među ostalim, predviđaju određene izmjene kriterija za uvrštavanje na popis u vezi s mjerama ograničavanja putovanja i zamrzavanja imovine.
            
         
               (3)
            
            
               Odbor Vijeća sigurnosti, osnovan na temelju RVSUN-a 1970 (2011), ažurirao je popis osoba i subjekata koji podliježu mjerama ograničavanja putovanja i zamrzavanja imovine, među ostalim posebno navodeći informacije o subjektima čija sredstva zamrznuta 16. rujna 2011. trebaju ostati zamrznuta.
            
         
               (4)
            
            
               Odluka Vijeća 2011/137/ZVSP izmijenjena je 26. svibnja 2015. Odlukom Vijeća (ZVSP) 2015/818 (3) kako bi se provele mjere usvojene RVSUN-om 2213 (2015) te kako bi se predvidjela primjena mjera zamrzavanja imovine, kako je utvrđeno u RVSUN-u 2213 (2015), na druge osobe i subjekte koji nisu obuhvaćeni prilozima I., III. ili VII. Odluci 2011/137/ZVSP. Nadalje, Vijeće je izmijenilo i kriterije za primjenu mjera ograničavanja putovanja i zamrzavanja imovine na osobe, subjekte i tijela uvrštene na popise iz priloga II. i IV. Odluci 2011/137/ZVSP, u skladu s objašnjenjima predviđenima u uvodnim izjavama od 7. do 12. Odluke (ZVSP) 2015/818.
            
         
               (5)
            
            
               Ova mjera obuhvaćena je područjem primjene Ugovora o funkcioniranju Europske unije i stoga je za njezinu provedbu potrebno regulatorno djelovanje na razini Unije, posebno kako bi se osiguralo da je gospodarski subjekti jedinstveno primjenjuju u svim državama članicama.
            
         
               (6)
            
            
               Uredbu (EU) br. 204/2011 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EU) br. 204/2011 mijenja se kako slijedi:
   
               1.
            
            
               Članak 5. stavak 4. zamjenjuje se sljedećim:
               „4.   Sva sredstva i gospodarski izvori koji su 16. rujna 2011. pripadali subjektima uvršetnima na popis iz Priloga VI. ili su bili u njihovu vlasništvu, posjedu ili pod njihovom kontrolom te su se na taj datum nalazili izvan Libije, ostaju zamrznuti.”.
         
               2.
            
            
               Članak 6. zamjenjuje se sljedećim:
               „Članak 6.
               1.   Prilog II. uključuje fizičke ili pravne osobe, subjekte i tijela koje su Vijeće sigurnosti Ujedinjenih naroda ili Odbor za sankcije uvrstili na popis u skladu sa stavkom 22. RVSUN-a 1970 (2011), stavkom 19., 22. ili 23. RVSUN-a 1973 (2011), stavkom 4. RVSUN-a 2174 (2014) ili stavkom 11. RVSUN-a 2213 (2015).
               2.   Prilog III. uključuje fizičke ili pravne osobe, subjekte i tijela koji nisu obuhvaćeni Prilogom II. i:
               
                           (a)
                        
                        
                           koji su uključeni ili sudjeluju u naređivanju, kontroli ili nekom drugom obliku usmjeravanja počinjenja teških povreda ljudskih prava protiv osoba u Libiji, među ostalim tako da su uključeni ili sudjeluju u planiranju, zapovijedanju, naređivanju ili vođenju napada, uključujući zračne napade, pritom kršeći međunarodno pravo, na civilno stanovništvo ili objekte;
                        
                     
                           (b)
                        
                        
                           koji su prekršili ili su pomagali pri kršenju odredaba RVSUN-a 1970 (2011), RVSUN-a 1973 (2011) ili odredaba ove Uredbe;
                        
                     
                           (c)
                        
                        
                           za koje je utvrđeno da su bili uključeni u represivne politike bivšeg režima Muammara Qadhafija u Libiji, ili su ranije bili povezani s tim režimom na neki drugi način, i koji predstavljaju trajan rizik za mir, stabilnost ili sigurnost Libije ili uspješan završetak libijske političke tranzicije;
                        
                     
                           (d)
                        
                        
                           koji sudjeluju u djelima ili podržavaju djela kojima se ugrožava mir, stabilnost ili sigurnost Libije, ili kojima se ometa ili potkopava uspješni završetak libijske političke tranzicije, uključujući:
                           
                                       i.
                                    
                                    
                                       planiranje, usmjeravanje ili počinjenje djela u Libiji kojima se krši primjenjivo međunarodno pravo o ljudskim pravima ili međunarodno humanitarno pravo, ili djela koja predstavljaju kršenja ljudskih prava u Libiji;
                                    
                                 
                                       ii.
                                    
                                    
                                       napade na bilo koju zračnu, kopnenu ili morsku luku u Libiji ili na libijske državne institucije ili objekte, ili na bilo koju stranu misiju u Libiji;
                                    
                                 
                                       iii.
                                    
                                    
                                       pružanje potpore naoružanim skupinama ili kriminalnim mrežama putem nezakonitog iskorištavanja sirove nafte ili bilo kojeg drugog prirodnog resursa u Libiji;
                                    
                                 
                                       iv.
                                    
                                    
                                       prijetnju ili prisilu prema libijskim državnim financijskim institucijama i libijskoj nacionalnoj naftnoj kompaniji (‚Libyan National Oil Company’), ili sudjelovanje u bilo kojem djelovanju koje može dovesti do otuđivanja libijskih državnih sredstava ili njime rezultirati;
                                    
                                 
                                       v.
                                    
                                    
                                       kršenje ili pomaganje u zaobilaženju odredaba embarga na oružje u Libiji koji je utvrđen u rezoluciji 1970 (2011) i članku 1. ove Uredbe;
                                    
                                 
                                       vi.
                                    
                                    
                                       činjenicu da predstavljaju osobe, subjekte ili tijela koji djeluju za bilo koje od gore navedenih ili u njihovo ime ili prema njihovim uputama, ili činjenicu da predstavljaju subjekte ili tijela koji su u njihovu vlasništvu ili pod njihovom kontrolom, ili u vlasništvu ili pod kontrolom osoba, subjekata ili tijela uvrštenih na popis iz Priloga II. ili Priloga III.; ili
                                    
                                 
                     
                           (e)
                        
                        
                           koji imaju u vlasništvu ili kontroliraju libijska državna sredstva otuđena za vrijeme bivšeg režima Muammara Qadhafija u Libiji koja bi se moglo upotrijebiti za ugrožavanje mira, stabilnosti ili sigurnosti Libije, ili za ometanje ili potkopavanje uspješnog završetka njezine političke tranzicije.
                        
                     3.   Prilozi II. i III. uključuju razloge za uvrštavanje osoba, subjekata i tijela na popis, kako su ih naveli Vijeće sigurnosti ili Odbor za sankcije za Prilog II.
               4.   Prilozi II. i III. uključuju, kada su dostupne, informacije potrebne za utvrđivanje identiteta dotičnih fizičkih ili pravnih osoba, subjekata i tijela, kako su ih naveli Vijeće sigurnosti ili Odbor za sankcije za Prilog II. Kada je riječ o fizičkim osobama, te informacije mogu uključivati imena i prezimena, kao i nadimke, datum i mjesto rođenja, državljanstvo, brojeve putovnice i osobne iskaznice, spol, adresu ako je poznata te funkciju ili profesiju. Kada je riječ o pravnim osobama, subjektima i tijelima, te informacije mogu uključivati nazive, mjesto i datum registracije, broj registracije i mjesto poslovanja. Prilog II. uključuje i datum uvrštavanja na popis od strane Vijeća sigurnosti ili Odbora za sankcije.
               5.   Prilog VI. uključuje razloge za uvrštavanje na popis osoba, subjekata i tijela iz članka 5. stavka 4. ove Uredbe, kako su ih naveli Vijeće sigurnosti ili Odbor za sankcije.”.
         
               3.
            
            
               U članku 16. stavku 1. upućivanje na „Prilog II.” zamjenjuje se upućivanjem na „Prilog II. ili Prilog VI.”.
            
         Članak 2.
   Prilog ovoj Uredbi dodaje se kao Prilog VI. Uredbi 204/2011.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. svibnja 2015.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 58, 3.3.2011., str. 53.
   
   
      (2)  Uredba Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (SL L 58, 3.3.2011., str. 1.).
   
      (3)  Odluka Vijeća (ZVSP) 2015/818 od 26. svibnja 2015. o izmjeni Odluke 2011/137/ZVSP o mjerama ograničavanja s obzirom na stanje u Libiji (vidjeti str. 13. ovog Službenog lista).
   
      PRILOG
      
         
            „PRILOG VI.
            
               Popis pravnih osoba, subjekata ili tijela iz članka 5. stavka 4.
            
            
                     
                        1.
                     
                     
                        
                           Naziv: LIBYAN INVESTMENT AUTHORITY
                        
                           Alias: Libyan Foreign Investment Company (LFIC) Prethodno poznat kao: nije dostupno Adresa:1 Fateh Tower Office, No 99 22nd Floor, Borgaida Street, Tripoli, 1103, LibijaUvršten na popis:17. ožujka 2011.Ostale informacije: Uvršten na popis u skladu sa stavkom 17. Rezolucije 1973, kako je izmijenjena 16. rujna u skladu sa stavkom 15. Rezolucije 2009.
                        
                           Dodatne informacije
                        
                        Pod kontrolom Muammara Qadhafija i njegove obitelji i potencijalni izvor financiranja njegova režima.
                     
                  
                     
                        2.
                     
                     
                        
                           Naziv: LIBYAN AFRICA INVESTMENT PORTFOLIO
                        
                           Alias: nije dostupno Prethodno poznat kao: nije dostupno Adresa:Jamahiriya Street, LAP Building, PO Box 91330, Tripoli, LibijaUvršten na popis:17. ožujka 2011.Ostale informacije: Uvršten na popis u skladu sa stavkom 17. Rezolucije 1973, kako je izmijenjena 16. rujna u skladu sa stavkom 15. Rezolucije 2009.
                        
                           Dodatne informacije
                        
                        Pod kontrolom Muammara Qadhafija i njegove obitelji i potencijalni izvor financiranja njegova režima.”